S p r á v a
zo zahraničnej pracovnej cesty

1. Účastníci ZPC:
		
1.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva	
Pracovné zaradenie:	analytik - vedúci oddelenia	
Znalosť jazykov:	angličtina	

2. Zahraničná pracovná cesta:
Štát:	Luxembursko	
Mesto:	Luxemburg	
Vykonaná v doch:	21.4.2013 až 24.4.2013	
Prijímajúca organizácia:	Eurostat	
Účel cesty:	Účasť na medzinárodnom stretnutí k problematike štatistík študentskej mobility 	
Spôsob financovania:	ÚIPŠ/Eurostat	

3. Rámcový program pobytu: 
21.4.2013 		– prílet do Luxemburgu, ubytovanie
22.4 . až 23.4. 2013 	– pracovné stretnutie k štatistike študentskej mobility
24.4. 2013		– workshop k štatistike študentskej mobility, cesta na Slovensko

4. Stručný priebeh rokovaní, resp. študijného pobytu:

Stretnutie sa začalo v pondelok 22.4.2013 uvedením agendy, ktorá má byť počas nasledujúcich dvoch dní prerokovaná. Primárne bola zameraná na v súčasnosti pripravovaný metodologický manuál k študentskej mobilite v terciárnom vzdelávaní. Bola predstavená jeho súčasná podoba (z 15. novembra 2012), ku ktorej boli v diskusii počas oboch dní vznesené pripomienky. Manuál bude zaslaný na definitívne pripomienkovanie koncom mája 2013, pričom pripomienky bude potrebné zaslať Eurostatu do pätnástich dní od doručenia finálnej verzie na pripomienkovanie. 

Diskusia sa zameriavala na nasledujúce okruhy problémov:

-	charakter a vymedzenie stupňovej mobility
-	charakter a vymedzenie kreditnej mobility (v závislosti od dĺžky pobytu, počtu získaných kreditov, typu/realizátora programu, prípadne významnosti pre úspešné ukončenie štúdia)
-	problematika stáží vzhľadom na kreditnú mobilitu
-	spôsoby zbierania údajov a výpočet indikátora 
-	aktuálne pilotné zbieranie údajov
-	výhľady do budúcnosti

Posledný deň stretnutia (24.4..2013) mal charakter workshopu, kde šesť zástupcov zúčastnených štátov (Belgicko, Španielsko, Poľsko, Holandsko, Francúzsko a Rakúsko) odprezentovalo ostatným účastníkom súčasnú situáciu v oblasti dostupnosti/nedostupnosti údajov o študentskej mobilite. V rámci diskusie bolo poukázané na problémy s dostupnosťou dát v potrebnej kvalite a boli identifikované možné zdroje získavania údajov buď priamo zo školských štatistík, nových modulov štandardných prieskumov, respektíve zavedenia nových. 

5. Odporúčané závery: 

Zo stretnutia vyplynuli nasledujúce úlohy:
-	vypracovať pripomienky k finálnej verzii manuálu po jeho zaslaní z Eurostatu
-	zapracovanie požiadaviek na dostupnosť údajov do pripravovaného Rezortného informačného systému (RIS)
-	zváženie využiteľnosti iných zdrojov údajov (databázy programu ERASMUS, medzinárodný prieskum EUROSTUDENT V, súčasná evidencia mobilných študentov na jednotlivých VŠ)

6. Prehľad prinesenej dokumentácie a miesto jej uloženia:
Interné pracovné materiály. Ústav informácií a prognóz školstva, odbor metodiky a tvorby informácií.

7. Osobitne vyhodnotený očakávaný prínos ZPC:
- skvalitnenie poskytovaných dát v súlade s vypracovávanou metodikou Eurostatu
- zlepšenie porovnateľnosti štatistických údajov o študentskej mobilite na úrovni EÚ

8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete

Správu vypracovali: Mgr. František Blanár	
Dátum: 30.4.2013			

Správu schválil: 	JUDr. Ing. Peter Kulhánek, generálny riaditeľ ÚIPŠ